तोरपा | पकना क्षेत्र में मंगलवार को जनी शिकार का आयोजन किया गया। कोरको टोली जतरा टांड में आयोजित उत्सव के दौरान सैकड़ों की संख्या में महिलाएं शामिल हुई। पुरुष वेश में जनी शिकार उत्सव में शामिल महिलाएं पारंपरिक नृत्य के साथ शामिल हुई। पकाना व आसपास के क्षेत्र के अनेक गांवों से महिलाएं झुंड में पहुंचे और आपस में गले मिले। उत्सव में शामिल होने वाले गांव के विशिष्ट अतिथियों का हाथ धुला कर स्वागत किया गया। इस दौरान कार्यक्रम को कई वक्ताओं ने संबोधित किया। जनी शिकार उत्सव का विशेष आकर्षण पकना मुखिया जुलियानी तोपनो जो खुद भी पुरुष वेश में ग्रामीण महिलाओं के साथ शामिल हुई थी। महिलाएं झुंड बना कर झूमर खेलते व नृत्य करते जतरा टांड में फैली हुई थी। रंग बिरंगे कपड़ों में महिलाओं का झुंड मनमोहक दृश्य उत्पन्न कर रही थी। जनी शिकार उत्सव में अम्मा खास, बनई टोली, कोरको टोली, बेहरा टोली सहित आसपास के क्षेत्र से सैकड़ों महिलाएं शामिल हुई।